
FORSLAG TIL EUROPA-PARLAMENTETS BESLUTNING
om Den Europæiske Investeringsbanks finansielle aktiviteter – årsberetning 2024
(2024/2053(INI))
Europa-Parlamentet,
–	der henviser til artikel 2 og 3 i traktaten om Den Europæiske Union,
–	der henviser til artikel 15, 126, 174, 175, 177, 208, 209, 271, 308 og 309 i traktaten om Den Europæiske Unions funktionsmåde og protokol (nr. 5) vedrørende vedtægterne for Den Europæiske Investeringsbank (EIB),
–	der henviser til artikel 41-43 i traktaten om oprettelse af Det Europæiske Atomenergifællesskab,
–	der henviser til EIB-Gruppens aktivitetsrapport for 2024 af 30. januar 2025 med titlen "Priorities for prosperity",
–	der henviser til EIB's investeringsrapport 2024/2025 af 5. marts 2025 med titlen "Innovation, integration and simplification in Europe",
–	der henviser til EIB-Gruppens strategiske køreplan for 2024-2027 af 21. juni 2024,
–	der henviser til EIB-Gruppens forretningsplan for 2024-2026 af 9. februar 2024 og til EIB-Gruppens forretningsplan for 2025-2027 af 30. januar 2025,
–	der henviser til Rådets afgørelse (EU) 2025/504 af 11. marts 2025 om ændring af protokol nr. 5 vedrørende vedtægterne for Den Europæiske Investeringsbank[footnoteRef:2], [2:  EUT L, 2025/504, 14.3.2025, ELI: http://data.europa.eu/eli/dec/2025/504/oj.] 

–	der henviser til skrivelse af 4. marts 2025 fra EIB's formand, Nadia Calviño, til EU's ledere,
–	der henviser til Mario Draghis rapport af 9. september 2024 om fremtiden for den europæiske konkurrenceevne,
–	der henviser til Enrico Lettas rapport af 17. april 2024 med titlen "Much more than a market",
–	der henviser til Christian Noyers rapport af 25. april 2024 med titlen "Developing European capital markets to finance the future",
–	der henviser til Sauli Niinistös rapport af 30. oktober 2024 med titlen "Safer together – strengthening Europe's civilian and military preparedness and readiness",
–	der henviser til EIB's samhørighedsorientering "Cohesion Orientation 2021-2027" af 13. oktober 2021,
–	der henviser til EIB's tredje årsrapport af 15. juli 2024 om EIB-Gruppens aktiviteter i EU's samhørighedsregioner,
–	der henviser til Europa-Parlamentets og Rådets forordning (EU) 2021/523 af 24. marts 2021 om oprettelse af InvestEU-programmet og om ændring af forordning (EU) 2015/1017[footnoteRef:3], [3:  EUT L 107 af 26.3.2021, s. 30, ELI: http://data.europa.eu/eli/reg/2021/523/oj.] 

–	der henviser til Europa-Parlamentets og Rådets forordning (EU) 2024/795 af 29. februar 2024 om oprettelse af platformen for strategiske teknologier for Europa (STEP)[footnoteRef:4], [4:  EUT L, 2024/795, 29.2.2024, ELI: http://data.europa.eu/eli/reg/2024/795/oj.] 

–	der henviser til Europa-Parlamentets og Rådets forordning (EU) 2021/241 af 12. februar 2021 om oprettelse af genopretnings- og resiliensfaciliteten[footnoteRef:5], [5:  EUT L 57 af 18.2.2021, s. 17, ELI: http://data.europa.eu/eli/reg/2021/241/oj.] 

–	der henviser til Europa-Parlamentets og Rådets forordning (EU) 2021/1056 af 24. juni 2021 om oprettelse af Fonden for Retfærdig Omstilling[footnoteRef:6], [6:  EUT L 231 af 30.6.2021, s. 1, ELI: http://data.europa.eu/eli/reg/2021/1056/oj.] 

–	der henviser til Europa-Parlamentets og Rådets forordning (EU) 2021/1229 af 14. juli 2021 om lånefaciliteten for den offentlige sektor under mekanismen for retfærdig omstilling[footnoteRef:7], [7:  EUT L 274 af 30.7.2021, s. 1, ELI: http://data.europa.eu/eli/reg/2021/1229/oj.] 

–	der henviser til Europa-Parlamentets og Rådets forordning (EU) 2021/947 af 9. juni 2021 om oprettelse af instrumentet for naboskab, udviklingssamarbejde og internationalt samarbejde – et globalt Europa, og om ændring og ophævelse af Europa-Parlamentets og Rådets afgørelse nr. 466/2014/EU og ophævelse af Europa-Parlamentets og Rådets forordning (EU) 2017/1601 og Rådets forordning (EF, Euratom) nr. 480/2009[footnoteRef:8], [8:  EUT L 209 af 14.6.2021, s. 1, ELI: http://data.europa.eu/eli/reg/2021/947/oj.] 

–	der henviser til Kommissionens forslag til Europa-Parlamentets og Rådets forordning af 26. februar 2025 om ændring af forordning (EU) 2015/1017, (EU) 2021/523, (EU) 2021/695 og (EU) 2021/1153 for så vidt angår forbedring af effektiviteten af EU-garantien i henhold til forordning (EU) 2021/523 og forenkling af rapporteringskrav (COM(2025)0084),
–	der henviser til Kommissionens meddelelse af 29. januar 2025 med titlen "Et konkurrenceevnekompas for EU" (COM(2025)0030),
–	der henviser til Kommissionens meddelelse af 11. februar 2025 med titlen "Kommissionens arbejdsprogram 2025" (COM(2025)0045),
–	der henviser til Kommissionens meddelelse af 12. februar 2025 med titlen "Vejen til den næste flerårige finansielle ramme" (COM(2025)0046),
–	der henviser til Kommissionens meddelelse af 26. februar 2025 med titlen "Aftalen om ren industri: En fælles køreplan for dekarbonisering og konkurrenceevne" (COM(2025)0085),
–	der henviser til EIB-Gruppens statusrapport for klimabankkøreplanen for 2023 af 25. juli 2024,
–	der henviser til den europæiske søjle for sociale rettigheder,
–	der henviser til EIB's pressemeddelelse af 6. marts 2025 med titlen "European Commission and EIB group lay foundations for a new pan-European investment platform for affordable and sustainable housing",
–	der henviser til de vigtigste resultater af EIB-Gruppens analyse og interessenthøring, som blev fremlagt på EIB's seminar om boliger den 18. juli 2024,
–	der henviser til Kommissionens meddelelse af 26. februar 2025 med titlen "Handlingsplan for energi til overkommelige priser: Udnyttelse af energiunionens sande værdi for at sikre alle europæere effektiv og ren energi til overkommelige priser" (COM(2025)0079),
–	der henviser til EIB-Gruppens handlingsplan for sikkerheds- og forsvarsindustrien, som blev forelagt på samlingen i Rådet (økonomi og finans) i Luxembourg den 12. april 2024,
–	der henviser til EIB's ajourførte liste over berettigelse, udelukkede aktiviteter og udelukkede sektorer af 14. juli 2022,
–	der henviser til presseerklæringen fra Kommissionens formand, Ursula von der Leyen, om forsvarspakken (ReArm Europe‑planen) af 4. marts 2025,
–	der henviser til den fælles meddelelse fra Kommissionen og Unionens højtstående repræsentant for udenrigsanliggender og sikkerhedspolitik af 1. december 2021 med titlen "The Global Gateway" (JOIN(2021)0030),
–	der henviser til EIB's "Global Impact Report" for 2023-2024 af 13. juni 2024,
–	der henviser til trepartsaftalen mellem Europa-Kommissionen, Den Europæiske Revisionsret og Den Europæiske Investeringsbank, som blev undertegnet den 11. november 2021,
–	der henviser til EIB-Gruppens procedurer for klagemekanismen af 13. november 2018,
–	der henviser til dokumentet med titlen "Diversity, Equity and Inclusion at the EIB Group" af 14. oktober 2024,
–	der henviser til undersøgelsen fra Europa-Parlamentets Forskningstjeneste med titlen "Øget europæisk merværdi i en tid med globale udfordringer: Kortlægning af omkostningerne ved ikke at virkeliggøre EU (2022-2032)", der blev offentliggjort i februar 2023,
–	der henviser til forretningsordenens artikel 55,
–	der henviser til udtalelse fra Budgetudvalget,
–	der henviser til betænkning fra Økonomi- og Valutaudvalget (A10-0000/2025),
A.	der henviser til, at EIB-Gruppen har en balance på næsten 600 mia. EUR;
B.	der henviser til, at EIB, der ejes fuldt ud af medlemsstaterne, har til opgave at bidrage til opfyldelsen af EU's mål;
C.	der henviser til, at EIB anfører, at bankens samlede investeringer nåede et rekordhøjt niveau på 88,8 mia. EUR i 2024, hvoraf 50,7 mia. EUR vedrørte klima og miljø; der henviser til, at EIB's samlede investeringer forventes at stige til 95 mia. EUR i 2025;
Generelle bemærkninger
1.	glæder sig over EIB's strategiske prioriteter for 2024-2027, som afspejler EU's politiske prioriteter, herunder konkurrenceevne, den grønne og digitale omstilling, regional samhørighed, social infrastruktur såsom boliger, uddannelse og sundhed samt sikkerhed og forsvar;
2.	fremhæver den stærke opfordring til EIB om at spille en endnu større rolle med hensyn til at afhjælpe Europas investeringsunderskud; opfordrer Kommissionen og EIB til fuldt ud at udnytte EIB's potentiale; opfordrer indtrængende medlemsstaterne til at yde tilstrækkelig finansiering til dette formål; minder om, at den nye Kommission har sat sig som mål at være en "investeringskommission";
3.	understreger, at EIB's AAA-rating er et vigtigt aktiv; understreger, at denne rating blandt andet skyldes, at EIB har været lydhør over for EU's politiske mål, navnlig ved at blive en "klimabank"[footnoteRef:9][footnoteRef:10]; [9:  https://www.eib.org/en/investor-relations/index.]  [10:  https://www.eib.org/files/fi/external/2025-02-10_Ratings_EIB.pdf, s. 3.] 

4.	understreger behovet for at forenkle, optimere og konsolidere nuværende og fremtidige EIB-processer og ‑mandater for at øge synergier og effektivitet;
Dækning af investeringsunderskud og fremme af konkurrenceevne
5.	understreger EIB-Gruppens vigtige rolle som et paneuropæisk investeringsorgan med hensyn til at mobilisere både offentlig og privat finansiering til EU's prioriteter og støtte medlemsstaterne med finansiering af væsentlige og strategiske investeringer;
6.	minder om, at EIB's aktiviteter i sagens natur er begrænsede og kun kan indtage en støttefunktion med hensyn til at afhjælpe det betydelige investeringsunderskud; gentager, at en mere integreret Økonomisk og Monetær Union og en stærkere økonomisk struktur ville støtte EIB's aktiviteter; opfordrer derfor til hurtige og væsentlige fremskridt med hensyn til kapitalmarkedsunionen og fuldførelsen af bankunionen samt oprettelsen af permanente EU-investeringsinstrumenter og ‑værktøjer;
7.	opfordrer Kommissionen og EIB-Gruppen til at øge indsatsen for at mobilisere opsparinger til produktive investeringer, støtte innovation i hele virksomhedernes livscyklus, herunder flere vækstvirksomheder med egenkapital med højere risiko og venturegæld, og styrke EU's lederskab inden for grønne og digitale obligationer;
8.	understreger, at mindskelse af risikoen ved finansielle instrumenter og budgetgarantier har vist sig at være effektive redskaber; er bekymret over, at bevillingsrammen for mange finansielle produkter ifølge midtvejsevalueringen af InvestEU-programmet kan udløbe ved udgangen af 2025 uden budgetforstærkninger;
Fremme af den digital omstilling
9.	opfordrer EIB til at styrke finansieringen af EU's åbne strategiske autonomi på det digitale område og til at fremme europæisk digital infrastruktur, nye og disruptive teknologier samt forskning;
10.	støtter EIB's udvidelse af European Tech Champions-initiativet for at tiltrække privat kapital til at opskalere innovative opstartsvirksomheder til succesrige globale ledere;
Konsolidering af EIB's rolle som EU's klimabank
11.	glæder sig over EIB's rolle som klimabank og bankens tilpasning til EU's ramme for bæredygtig finansiering, herunder integrationen af klassificeringskriterier; minder om, at alle EIB's finansstrømme skal være i fuld overensstemmelse med EU's mål om klimaneutralitet senest i 2050 og klimamålene for 2030;
12.	glæder sig over EIB's klima- og miljøinvesteringer, som beløb sig til i alt 50,7 mia. EUR i 2024, hvilket oversteg målet om at kanalisere mindst 50 % af den samlede finansiering til klimaindsatsen og miljømæssig bæredygtighed;
13.	glæder sig over EIB's investeringer i vedvarende energi, energieffektivitet og elnet og ‑lagring, herunder bankens støtte til REPowerEU;
14.	understreger behovet for øgede investeringer i klimatilpasning og ‑resiliens; tilskynder til yderligere forskning og udvikling, herunder inden for innovative teknologier, med henblik på klimaberedskab;
Håndtering af udfordringerne inden for social infrastruktur, samhørighedspolitik og boliger 
15.	glæder sig over EIB's centrale strategiske prioriteter om at styrke Europas sociale infrastruktur og en moderne samhørighedspolitik for inklusiv og bæredygtig vækst i hele Europa;
16.	opfordrer EIB til at øge investeringerne i uddannelse, erhvervsuddannelse, opkvalificering og omskoling samt sundhed i overensstemmelse med Draghirapporten;
17.	glæder sig over EIB's engagement i at afhjælpe det dobbelte markedssvigt i boligsektoren, herunder utilstrækkeligt udbud af anstændige, sikre og energieffektive boliger, samt markedssvigtet med hensyn til at slå bro over energieffektivitetskløften;
18.	glæder sig over EIB's handlingsplan for økonomisk overkommelige og bæredygtige boliger med planlagte investeringer på 10 mia. EUR over de kommende to år; henleder opmærksomheden på resultatet af EIB-Gruppens analyse og interessentmøde, som fremhævede et anslået årligt investeringsunderskud på 300-400 mia. EUR, der er nødvendige for at opføre 1,5 mio. nye boliger og renovere yderligere 5 mio. boliger årligt;
Finasiering af fred, sikkerhed og forsvar 
19.	glæder sig over EIB's proaktive tilgang på sikkerheds- og forsvarsområdet; fremhæver, at investeringerne i denne sektor blev fordoblet til 1 mia. EUR i 2024, og at de ifølge EIB's plan for 2025 igen vil blive fordoblet til et rekordhøjt beløb på 2 mia. EUR; understreger, at finansiering på europæisk plan baseret på solidaritet er afgørende for at opfylde medlemsstaternes betydelige finansieringsbehov;
20.	glæder sig over EIB's plan om at revidere sin operationelle ramme og fastlægge et dedikeret, tværgående offentligt politisk mål om at styrke fred og sikkerhed i Europa, understøttet af en ambitiøs finansiel og kapitalmæssig allokering[footnoteRef:11]; [11:  Skrivelse af 4. marts 2025 fra EIB's formand, Nadia Calviño, til EU's ledere.] 

21.	advarer om, at enhver justering af EIB-Gruppens støtteberettigelseskriterier eller finansiering med henblik på tilpasning til nye prioriteter skal beskytte EIB-Gruppens finansielle position og sikre effektiv finansiering af andre strategiske EU-prioriteter;
EIB's rolle i naboskabsområdet og Global Gateway
22.	glæder sig over EIB's afgørende støtte til Ukraine i lyset af Ruslands omfattende og ulovlige angrebskrig; opfordrer til, at EU's budgetgarantier forhøjes for at gøre det muligt for EIB fortsat at levere og styrke tiltag i den offentlige og private sektor i Ukraine;
23.	glæder sig over EIB's rolle i Global Gateway, som er afgørende for Europas globale position og for at fremme det regelbaserede multilaterale system, bæredygtig udvikling, demokrati, menneskerettigheder og retsstatsprincippet;
Forvaltning: Ansvarlighed og gennemsigtighed 
24.	understreger, at EIB's voksende rolle bør ledsages af større demokratisk ansvarlighed og gennemsigtighed; opfordrer endnu en gang til, at der indgås en interinstitutionel aftale mellem Parlamentet og EIB;
25.	glæder sig over 2024-rammen for anerkendelse af fagforeninger i Den Europæiske Investeringsbank;
26.	glæder sig over EIB's principper om mangfoldighed, lighed og inklusion, herunder målet om, at mindst 40 % af lederstillingerne skal bestrides af kvinder inden udgangen af 2026;
27.	pålægger sin formand at sende denne beslutning til Rådet og Kommissionen.

[bookmark: _Toc256000004]BEGRUNDELSE
I betænkningen bifaldes EIB's strategiske prioriteter for 2024-2027, som er nøje afstemt med EU's vigtigste politiske mål og viser, at banken er parat til at tilpasse sig politikker under udvikling, samtidig med at den forbliver engageret i langsigtede mål. 
På baggrund af flere interne udfordringer, behovet for fremtidige investeringer og stigende geopolitiske spændinger er der et stærkt ønske om, at EIB skal spille en større rolle med hensyn til at imødekomme Europas investeringsbehov og finansiere fælles EU-prioriteter. EIB-Gruppen er en central aktør med hensyn til at mobilisere private og offentlige investeringer i hele Europa, og det er afgørende, at bankens potentiale til at mobilisere investeringer maksimeres. Den arbejder dog inden for et fastlagt mandat og en fastlagt finansiel kapacitet og kan kun indtage en støttefunktion med hensyn til at afhjælpe det betydelige investeringsunderskud i Europa; For at maksimere dens indvirkning er der behov for bredere strukturel og finansiel støtte gennem en mere integreret Økonomisk og Monetær Union (ØMU) og en stærkere økonomisk struktur. Fuldførelsen af kapitalmarkedsunionen og bankunionen vil sammen med etablering af permanente EU-investeringsinstrumenter og ‑værktøjer skabe en mere robust ramme, der vil styrke Europas evne til at mobilisere investeringer effektivt og bæredygtigt og bidrage til at afhjælpe investeringsunderskuddet i hele EU. Både medlemsstaterne og Kommissionen skal gøre en større indsats for at opnå dette.
Dette års årsberetning sætter fokus på følgende hovedemner: dækning af investeringsunderskuddet og fremme af konkurrenceevnen fremme af den digitale omstilling konsolidering af EIB's rolle som EU's klimabank håndtering af udfordringerne inden for social infrastruktur, samhørighedspolitik og boliger finasiering af fred, sikkerhed og forsvar og EIB's rolle i naboskabsområdet og Global Gateway. Desuden tages der stilling til forvaltningen af EIB og opfordres endnu en gang til, at der indgås en interinstitutionel aftale mellem Parlamentet og EIB.

<FootprintIntro>I henhold til artikel 8 i bilag I til forretningsordenen erklærer ordføreren at have modtaget input fra følgende enheder eller personer som led i udarbejdelsen af udkastet til betænkning:</FootprintIntro>
	Enhed og/eller person

	European Commission

	European Economic and Social Committee

	European Investment Bank

	The European Federation for Public, Cooperative and Social Housing (Housing Europe)



Ordføreren har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

